આજના મોંઘવારીના યુગમાં ગરીબ હોય કે તવંગર સૌ કોઈને સમાજ ના ડરથી ભપકા વાળા લગ્ન સમારોહ મને ક મને યોજવા પડે છે ત્યારે મોરબી ઉમિયા સમૂહલગ્ન સમિતિ દ્વારા ભપકાદાર લગ્નને બદલે ઘડિયાલગ્ન કરવાની ટકોર કરવામાં આવતા જોત જોતામાં આ ટકોર એક ઝુંબેશ બની ગઈ અને પાટીદાર સમાજના તમામ વર્ગના લોકોએ સાદગીપૂર્ણ રીતે ઘડિયાલગ્નની વાતને વધાવી લીધી અને આશ્ચર્યની બાબત તો એ છે કે આ નવી પહેલ મોરબીના સીમાડા વટાવી અમદાવાદ અને સુરત સુધી પહોંચી સાથે – સાથે ખરબોપતિ સમાજના મોભીઓ પણ પોતાના સંતાનોના લગ્ન આ નવી સાદગીપૂર્ણ રીતે કરતા થઈ ગયા.